burgasdotpro/wikipedia huggingface dataset:
Fialka záhradná

Fialka záhradná či sirôtka ("Viola × wittrockiana") je jednoročná (alebo ozimá) až dvojročná bylina z čeľade fialkovité ("Violaceae"). Dorastá do výšky 15 – . Listy sú jednoduché, väčšinou stopkaté, čepeľ listov je vajcovitá až pozdĺžna, na okraji je vrúbkovano pílovitá. Na báze listov sú palisty, ktoré sú pomerne veľké (3 –  dlhé), hrubo zubaté alebo hlbšie delené. Na kvetnej stopke sú 2 listence, sú umiestnené v hornej polovici stopky. Kvety niekedy voňajú, inokedy sú nevonné, prívesky kališných lístkov sú relatívne veľké. Koruny sú najčastejšie 4 –  vysoké. Pestuje sa mnoho kultivarov, preto sú koruny v rôznych farbách (biele, žlté, oranžové, modré, fialové, purpurové + kombinácia farieb). U nás kvitne od marca do októbra. Plodom je tobolka. 
Rozšírenie vo svete.
Fialka záhradná je umelý kríženec, ktorý bol vyšľachtený pre okrasu krížením nasledovných druhov: fialka žltá ("Viola lutea"), fialka trojfarebná ("Viola tricolor"), fialka rohatá ("Viola cornuta"), fialka altajská"Viola altaica" a iné. Hybrid vznikol začiatkom 19. storočia vo Veľkej Británii a dnes sa pestuje po celom svete.
Jinonice (stanica pražského metra)

Jinonice je stanica metra v Prahe na linke B. Nachádza sa v rovnomennej štvrti. Bola otvorená 26. októbra 1988 pod názvom "Švermova" na počesť 70. výročia založenia ČSR. Patrí k najmenej vyťaženým staniciam metra v Prahe.
Charakteristika stanice.
Stanice je razená, trojlodná so skrátenou strednou loďou (na ) a so siedmimi pármi prestupov na nástupište. Je dlhá (z toho sú technologické zariadenia) a nachádza sa pod povrchom. Z nástupišťa vedie jeden výstup eskalátorovým tunelom. Použité boli trojramenné eskalátory sovietskej výroby. Tunel ústi do povrchového vestibulu na ulici Radlická. 
Obklad stanice tvoria sklenené lisované tvarovky, podobné tým, ktoré boli použité v stanici Karlovo náměstí, líšia sa však veľkosťou a farbou. Stanica Jinonice je jedinou zo staníc linky B, kde dosiaľ nebolo zmenené pôvodné architektonické stvárnenie z 80. rokov 20. storočia (na rozdiel od staníc úseku I.B, ktoré boli po rekonštrukcii upravené). Vo vestibule stanice je umiestnený výtvarný reliéf, ktorého autorom je akademický sochár Karel Houska.
Stanica bola vybudovaná hlavne kvôli obsluhe závodu Motorlet, je tu ale aj autobusová zastávka denných a nočných liniek. Výstavba tejto stanice na konci 80. rokov 20. storočia si vyžiadala finančné náklady vo výške 306,7 miliónov Kčs.
Atletika na Letných olympijských hrách 2004

Atletické súťaže na Letných olympijských hrách 2004 prebiehali od 18. do 29. augusta 2004 na aténskom olympijskom štadióne, a v jeho okolí.
Albert Fert

Albert Fert (* 7. marec 1938, Carcassonne, Francúzsko) je francúzsky fyzik.
Spolu s Petrom Grünbergom objavil obriu magnetorezistanciu – jav komerčne využívaný v oblasti výroby pevných diskov. Za tento objav dostal spoločne s Grünbergom Nobelovu cenu za rok 2007. Je tiež držiteľom Wolfovej ceny za fyziku (za rok 2006 spolu s Grünbergom) a veľkého množstva iných vedeckých ocenení.
Nyköping

Nyköping (vyslov [nɨˈʃɶpɪŋ]) je mesto vo Švédsku a hlavné mesto rovnomennej obce v obvode Södermanland. Žije tu 29 261 obyvateľov (2010). Je to tiež hlavné mesto obvodu Södermanland.
Stopy prvých usadlíkov možno datovať do doby približne 2000 pred Kr. V ranom stredoveku, približne v roku 1000, bol Nyköping hlavným mestom švédskych malých kráľovstiev. V 13. storočí sa začal Nyköping prvýkrát opevňovať. Počas ďalšieho storočia sa opevnenie stalo najsilnejšie v krajine.
Stredná priemyselná škola technická (Martin, L. Novomeského 5/24)

Stredná priemyselná škola technická Martin je stredná odborná škola, ktorá sa nachádza na ulici Novomeského 5/24 v Martine. Poskytuje úplné stredoškolské vzdelanie s maturitou v piatich študijných odboroch: elektrotechnika, mechatronika, technické lýceum so zameraním na strojárstvo, informačné a sieťové technológie a logistika.
Prvá trieda s novým študijným odborom informačné a sieťové technológie bola otvorená v školskom roku 2019/2020.
Súčasťou areálu školy je internát, ktorý poskytuje ubytovanie nielen žiakom školy, ale aj žiakom Bilingválneho gymnázia Milana Hodžu v Sučanoch a iných stredných škôl v regióne Turca.
História.
SPŠ Martin bola zriadená 30. januára 1951 ako štátna rozpočtová organizácia s názvom "Vyššia priemyselná škola strojnícka" a 1. septembra toho roku začalo študovať prvých 120 žiakov denného štúdia. Škola sídlila najprv v budove gymnázia V. P. Tótha, neskôr v budove dnešnej Obchodnej akadémie. 1. októbra 1952 bola inštitúcia premenovaná na "Priemyselnú školu strojnícku". Začiatok vyučovania v novej účelovej budove na Hostihore bol 9. decembra 1959.
1. septembra 1960 sa zmenil názov školy na "Stredná priemyselná škola v Martine", 1. septembra 2019 na "Stredná priemyselná škola technická v Martine". Pod týmto názvom existuje dodnes.
Dňa 22. decembra 2022 sa na škole po dlhej dobe konalo DoD a vianočné trhy so zbierkou na dobrú vec.
Stredoslovenský kraj

Stredoslovenský kraj bol kraj na Slovensku od 11. apríla 1960 do 18. decembra 1990 (okrem 1.7.1969 - dec. 1970). Zaberal asi 35 percent rozlohy Slovenska. Rozkladal sa v strednej časti Slovenska a bol najrozsiahlejším krajom v celom Česko-Slovensku.
Na severozápade susedil so Severomoravským krajom, na severe s Poľskom, na juhu s Maďarskom, na západe so Západoslovenským krajom a na východe s Východoslovenským krajom. Krajským mestom bola Banská Bystrica, umiestnená v rámci kraja východnejšie než najväčšie mesto Žilina. Koncom 70. rokov bola však Banská Bystrica ešte tesne najväčším mestom kraja so 66 000 obyvateľmi. Druhá Žilina mala 63 000 a tretím najväčším mestom bol Martin s 57 000 obyvateľmi.
1. júla 1969 boli kraje na Slovensku zrušené, ale už 28. decembra 1970 boli obnovené. 
Stredoslovenský kraj bol najviac členitým krajom v Česko-Slovensku. Jeho severnú hranicu tvorili Javorníky, Beskydy, Roháče a Západné Tatry. Krajskú hranicu so západným Slovenskom tvorili pohoria Pohronský Inovec, Vtáčnik a Štiavnické vrchy. Až na územie Východoslovenského kraja zasahovalo Slovenské rudohorie a Nízke Tatry. Najvyšším vrchom kraja bola Bystrá (2 248 m) v Západných Tatrách. Najnižšie položenou oblasťou kraja bola Juhoslovenská kotlina v okolí Dudiniec () a povodie rieky Ipeľ. Severné oblasti kraja odvodňovala rieka Váh s prítokmi Orava a Kysuca. Dlhým údolím medzi Nízkymi Tatrami a Slovenským rudohorím preteká rieka Hron, ktorá sa v Banskej Bystrici stáča smerom na juh do Zvolena, kde opäť mení smer, tentokrát na juhozápad.
Kraj mal v roku 1978 rozlohu 17 976 km² a 1 492 144 obyvateľov. Priemerná hustota zaľudnenia kraja bola 83 obyvateľov/1 km².
Kraje boli na Slovensku zrušené s účinnosťou od 19. decembra 1990. Po vzniku samostatnej Slovenskej republiky v roku 1993 sa začalo pracovať na novom administratívnom usporiadaní štátu. Od 1. júla 1996 vzniklo na Slovensku 8 nových krajov. Na území bývalého Stredoslovenského kraja vznikol Žilinský kraj a Banskobystrický kraj. Bývalé okresy Považská Bystrica a Prievidza pripadli Trenčianskemu kraju. Došlo aj k výrazným územným zmenám v štruktúre okresov. Mnohé mestá sa po novom stali sídlami okresov.
Jingle

Jingle je rozšírením komunikačného protokolu XMPP pre vyjednávanie priameho (P2P) prepojenia medzi užívateľmi. Toto spojenie potom môže byť použité pre prenos prakticky akýchkoľvek dát - najmä zvuku (hlasu), videa (napr. z webkamery) a podobne.
Popis.
Jingle vznikol spoluprácou XMPP Standards Foundation (kedysi Jabber Software Foundation) a Google na základe protokolu pre prenos hlasu využitého klientovi Google Talk. 
Ide najmä o tieto rozšírenia (XEPy):
Libjingle.
Libjingle je knižnica umožňujúce hlasovú komunikáciu s Google Talk klientmi, ktorú vydala firma Google zadarmo pod licenciou BSD, čo umožňuje jej využitie v iných aplikáciách. Libjingle, rovnako ako Google Talk zatiaľ nepoužívajú vyššie uvedený protokol vydaný XMPP Standards Foundation.
Michael Amott

Michael Amott (* 28. júl 1970, Halmstad, Švédsko) je švédsky gitarista, skladateľ, zakladajúci člen Arch Enemy, Spiritual Beggars, Carnage a bývalý člen grindcore kapely Carcass. Jeho mladší brat je Christopher Amott. Významným vplyvom na jeho hudbu boli Tony Iommi, Michael Schenker, Uli Jon Roth a Dave Mustaine.
V roku 2004 bol Amott zaradený na 74. priečku zo 100 najväčších heavy metalových gitaristov všetkých čias v hudobnom časopise Guitar World.
Christopher Amott

Christopher Amott (* 23. november 1977, Halmstad, Švédsko) je švédsky gitarista. Žije v Hallande na juhozápadnom pobreží Švédska. Je zakladateľom metalovej skupiny Arch Enemy. Jeho brat je gitarista Michael Amott.
Demokrati

Demokrati môže byť:
Verla

Verla je dobre zachovalá malá dedina vo Fínsku. Je známa najmä vďaka svojim papierňam, ktoré tu stoja dodnes a sú unikátnou technologickou ukážkou. Prvé továrne tu boli zakladané už v 2. polovici 19. storočia. 
Dnes je Verla často navštevovanou turistickou lokalitou, ktorá je od roku 1996 zapísaná na zozname svetového dedičstva UNESCO.
Hans Ferdinand Emil Julius Stichel

Hans Ferdinand Emil Julius Stichel (* 16. február 1862, Wronke, Nemecko – † 2. október 1936, Berlín, Nemecko) - menej známy, ale významný entomológ – lepidopterológ, ktorý bol autorom niektorých opisov nových druhov, poddruhov a individuálnych foriem motýľov. Okrem tohto študoval aj rod Parnassius Latr. 
Biografia.
Hans Ferdinand Emil Julius Stichel sa narodil roku 1862 v malom západonemeckom mestečku Wronke. Po skončení základnej školy študoval na reálnom gymnáziu v Berlíne (Königliche Realgymnasium). Po jeho ukončení v máji roku 1882 pokračuje v štúdiu filozofie na Kráľovskej univerzite Friedricha-Wilhelma (Königliche Friedrich-Wilhelm-Universität). Po náhlej smrti svojho otca však musel z finančných dôvodov v treťom semestri svoje štúdium v roku 1883 ukončiť. Následne pracuje ako železničný úradník a v roku 1921 sa stal vrchným železničným inšpektorom. Hans Stichel zomrel v Berlíne v roku 1936. 
Entomologické aktivity.
V entomológii sa venoval hlavne štúdiu a zberu motýľov. Asi od roku 1892 pracoval ako dobrovoľný spoluredaktor a prispievateľ do viacerých odborných entomologických časopisov v Nemecku. V rokoch 1912 až 1923 bol vedúcim vydavateľom časopisu: „Zeitschrift für wissenschaftliche Insektenbiologie“ a „Neuen Beiträge zur systematischen Insektenkunde“. Počas svojho života napísal niečo okolo stovky odborných entomologických článkov, ktoré sa zaoberali prevažne motýľmi. Bol aj spoluautorom viacerých kolektívnych publikácií, ako napr.: „Das Tierreich“, „Großschmetterlinge der Erde“, „Nomenclator Animalium Generum et Subgenerum“, „Genera Insectorum“, „Catalogus Lepidopterum“. Bol členom viacerých entomologických spoločností a v roku 1927 získal aj čestný doktorát. V roku 1907 opísal najväčší poddruh pestroňa z oblasti Bulharska (Schipka Pass) "Allancastria cerisyi" ssp. "ferdinandi" Stichel, 1907. Tento poddruh nesie meno Ferdinanda Coburga. 
Počas svojho života opísal okrem vyššie uvedeného aj napr.: "Zerynthia rumina" ssp. "africana" Stichel, 1907,
"Parnassius apollo" ssp. "limicola" Stichel, 1907 a mnohé iné.
Jeho zbierka hmyzu je uložená na viacerých miestach. Naposledy získaná zbierka z čeľade "Riodinidae" je od roku 1936 uložená v Zoologische Museum v Berlíne.
Kadidlová cesta

Kadidlová cesta (hebr. דרך הבשמים) je jedna zo starovekých ciest, ktoré slúžili najmä Nabatejcom na prepravu tovaru z Ázie do Európy. Väčšinu tovaru tvorilo korenie, parfumy, soľ (v staroveku mala veľmi vysokú cenu pre svoju schopnosť konzervovať jedlo), asfalt, ktorý slúžil na utesňovanie lodí, a kadidlo, po ktorom cesta dostala meno.
V roku 2005 bola kadidlová cesta zapísaná na zoznam svetového dedičstva UNESCO.
Podoba cesty.
Z Ázie sa tovar prevážal na lodiach do prístavov v oblasti dnešného Jemenu, odkiaľ cesta vychádzala a viedla cez púšť v Saudskej Arábii do Jordánska, kde sa rozdeľovala na dve základné vetvy. Jedna viedla cez Negev do niekdajšieho veľkého prístavu v Gaze. Odtiaľ bol potom tovar prevážaný na lodiach do Európy. Druhá vetva potom viedla cez Damask k pobrežiu mora v Libanone.
Nabatejcom, ktorí spojenie medzi prístavmi v Jemene a na pobreží Stredozemného mora sprostredkovávali a strážili, plynuli z tejto činnosti nemalé príjmy, takže mohli v púšti okolo cesty vznikať bohaté nabatejské mestá, ako napr. Petra.
Sieť obchodných ciest zahŕňala v staroveku aj Kráľovskú cestu, „Morskú cestu“ (Via Maris) či Soľnú cestu.
Pútnický kostol vo Wies

Pútnický kostol vo Wies () je rokokový kostol oválneho tvaru v bavorskej v obci Steingaden. Výstavba prebiehala počas rokov 1745 a 1754, kedy kostol nahradil kaplnku na miestnom návrší. Stavby sa ujal Dominik Zimmermann, nemecký rokokový architekt, ktorý poslední roky života strávil v blízkosti kostola. V roku 1754 bol kostol vysvätený. 
V súčasnosti je to často navštevované miesto pútnikov a kostol patrí k významným rokokovým stavbám. Od roku 1983 je zapísaný na zozname svetového dedičstva UNESCO.
Zámky Augustusburg a Falkenlust

Zámky Augustusburg a Falkenlust sú rokokové zámky v nemeckom Brühle. 
Obe budovy boli postavené na začiatku 18. storočia na popud arcibiskupa a kurfirsta Clemensa Augusta z Kolína. V minulosti aj v súčasnosti slúžia nemeckej vláde ako reprezentatívne budovy. Patria k významným rokokovým i nemeckým pamiatkam.
Od roku 1984 sú oba zámky zapísané na zozname svetového dedičstva UNESCO.
Demokrat

Demokrat môže byť:
Kočka

Kočka môže byť:
Pomocník

Pomocník môže byť:
Tisícročná včela

Tisícročná včela môže byť:
Cárovič

Cárovič môže byť:
Lawangan

Lawangan môže byť:
Lawangan (jazyk)

Lawangan je austronézsky jazyk, ktorý patrí medzi východobaritské jazyky. 
Hovorí ním asi 100 000 domorodcov z dajackého kmeňa Lawangan, ktorí žijú v strednej časti Kalimantanu v Indonézii.
Ma’anyan

Ma’anyan môže byť:
Ma’anyan (etnikum)

Ma’anyan alebo Dayak Maanyan alebo Maanyak sú jeden z pôvodných národov južného Kalimantanu, Indonézii, kde žijú v zmiešaných komunitách spolu s Dajakmi, Malajcami a Jávčanmi. Hovoria ma’anyančinou.
Ngaju

Ngaju môže byť:
Ngaju (jazyk)

Ngaju je austronézsky jazyk, ktorý patrí medzi západobaritské jazyky. 
Hovorí ním 890 000 domorodcov z dajackého kmeňa Ngaju, ktorí žijú na Kalimantane v Indonézii. Jazyk Ngaju je blízko príbuzný jazyku bakumpai. Ngaju má 3 nárečia pulopetak, ba'amang a mantangai.
Fonológia.
Spoluhlásky.
Ngaju má tieto spoluhlásky. 
Samohlásky.
Ngaju má tieto samohlásky. Všetky samohlásky okrem môžu byť krátke alebo dlhé. 
Slovná zásoba.
Slovná zásoba je z 75% spoločná s jazkom bakumpai, 62% s kohin a 35% banjarčinou.
Porovnanie slovnej zásoby medzi jazykmi bakumpai, ngjau a indonézštinou.
Zdroje.
Ashn E. Johannes. 1971. "An Introduction to Dayak Ngaju Morphology," Malang MA thesis.
T.W.J. Mihing &amp; W.A.L. Stokhof. 1977. "On the Ngaju Dayak Sound System," "Miscellaneous Studies in Indonesian and Languages in Indonesia" 3:49-59.
Opistokonty

Opistokonty (lat. "Opisthokonta") je v súčasných systémoch veľký taxón živých organizmov (niekedy konkrétne hodnotený ako nadskupina [angl. supergroup], ríša a pod.). Zahŕňa okrem určitých jednobunkovcov (golierikovce) aj všetky huby a živočíchy, preto ide z hľadiska praxe o veľmi dôležitý taxón. V tradičných systémoch tento taxón neexistuje - huby a živočíchy v nich tvoria samostatné veľké taxóny (spravidla ríše) a spomínané jednobunkovce sú obyčajne zaradené pod rôznymi názvami medzi prvoky ("Protozoa").
Pôvodný význam názvu Opisthokonta.
Pôvodne mal vedecký názov Opisthokonta iný význam než dnes. Copeland 1956 názvom Opisthokonta totiž označil prahuby (Archimycetes), čo je taxón, ktorý uňho prakticky zodpovedá tomu, čo sa inde volá bunkovky (Chytridiomycetes), čo je taxón patriaci pod huby. 
Systematika.
"(Vysvetlivky: znak / oddeľuje synonymá; značky A, B, C označujú rôzne významy toho istého názvu)"
Základným zdrojom pre uvedený systém je Adl et al. 2018:
Opisthokonta (po slovensky opistokonty):
Možné alternatívne zoskupenia (taxóny) v rámci opistokontov sú:
Ako vidno, ak sa použije taxón Choanozoa B, tak opistokonty vlastne pozostávajú len z 3 taxónov: Choanozoa, Fungi a Animalia, čiže po slovensky z golierikatcov, húb a živočíchov.
Charakteristika.
Zlúčenie živočíchov a húb do jedného taxónu sa uskutočnilo na základe molekulárnych údajov a to napriek tomu, že staršie systémy zaraďovali huby k rastlinám. Spoločnými znakmi zástupcov tejto ríše je, že pokiaľ tieto organizmy tvoria bičíkaté bunky, ich bičík je vždy iba jeden a je posteriórny (opistokontný). Ich mitochondrie majú ploché priehradky (kristy). Ďalej sa táto ríša líši od iných moderných eukarotických ríš schopnosťou syntetizovať bielkovinu kolagén a špecifickým spôsobom biosyntézy sterolov.
Opistokonty sú druhovo najbohatšia ríša živých organizmov na Zemi. Zahŕňa samostatné aj koloniálne bičíkovce, rôzne typy améb, vláknité, skôr nepohyblivé organizmy bez bičíkatých štádií aj pohyblivé mnohobunkové organizmy s bičíkatými spermiami. Je tiež možné, že opistokonty sú bazálnou skupinou eukaryotov.
Opistokonty nemajú ani nikdy nemali plastidy. Sú odkázané výhradne na heterotrofný spôsob života, hoci niektoré huby a živočíchy môžu žiť v mutualistickom vzťahu s autotrofnými organizmami a sú preto zdanlivo autotrofné (napr. lišajník).
Gymnázium (Nováky, Chemikov 8)

Gymnázium Nováky (GYMNO) je gymnáziom s osemročnou a štvorročnou dĺžkou štúdia, okrem všeobecného zamerania je zamerané na výučbu informatiky a cudzích jazykov.
Stredná zdravotnícka škola (Košice, Moyzesova 17)

Stredná zdravotnícka škola Moyzesova 17 je stredná škola v Košiciach, ktorá vznikla v roku 1949.
História.
1. septembra 1949 bola zriadená Vyššia sociálno-zdravotná škola v budove na Kováčskej ulici č. 30. Následne v školskom roku 1950/51 bol zmenený názov školy na "Zdravotnícka škola s odbormi zdravotná sestra, zubný laborant, zdravotnícky laborant". V nasledujúcom školskom roku 1951/1952 na škole pribudol odbor detská sestra. V školskom roku 1962/1963 škola zmenila sídlo a presťahovala sa na Moyzesovu ulicu č. 17. kde sídli do dnes.
1. septembra 1988 sa škola rozdelila na dve samostatné zdravotnícke školy. Jedna mala sídlo na Moyzesovej ulici a druhá na Kukučínovej ulici. Zriaďovacou listinou vydanou predsedom KSK s účinnosťou od 1. júla 2002 sa zriaďovateľom školy stal Košický samosprávny kraj.
Štúdium.
V súčasnosti pripravuje kvalifikovaných zdravotníckych pracovníkov v štvorročných denných študijných odboroch:
Absolventi stredných škôl s maturitou môžu studovať trojročné denné vyššie odborné štúdium v odbore:
Dvojročné denné pomaturitné kvalifikačné štúdium v odbore:
Popri zamestnaní poskytuje možnosť študovať nasledujúci odbor:
Doterajší riaditelia.
Riaditelia školy od roku vzniku školy:
Denise Richardsová

Denise Lee Richardsová (* 17. február 1971, Downers Grove, Illinois, USA) je americká herečka, televízna osobnosť a bývalá modelka. Známou sa stala na prelome milénia vďaka sérii filmov ako "Hviezdna pechota, Nebezpečné hry" a bondovka "Jeden svet nestačí", ktoré upozornili na jej sex appeal. Moderuje tiež svoju vlastnú reality show "Denise Richards: It's Complicated" "(Denise Richards: Je to zložité)" na káblovej televízii E!.
Osobný život.
Narodila sa v Downers Grove v štáte Illinois. Otec Irv je inžinier, matka Joni vlastnila kaviareň. Má sestru Michelle. Strednú školu "El Camino High School" v Oceanside (Kalifornia) ukončila v roku 1989, kde s rodinou od šestnástich rokov žila. Na začiatku filmovej kariéry pracovala ako modelka. Objavila sa v rade seriálov vo vedľajších rolách, napríklad "Ženatý so záväzkami, Superman, Melrose Place " alebo " Beverly Hills 90210". Prvú významnú filmovú rolu získala v snímku "Hviezdna pechota" v roku 1997. Nasledovali ďalšie vo filmoch "Nebezpečné hry " (1998) a "Jeden svet nestačí" (1999), kde sa stala bond girl v roli jadrovej fyzičky Christmas Jonesovej. 
V roku 2002 sa vydala za herca Charlieho Sheena, s ktorým sa o štyri roky neskôr rozviedla. Narodili sa im dve dcéry "Sam J" (nar. 2004) a "Lola Rose Sheen" (nar. 2005). Spoločne s manželom si zahrali vo filme Scary Movie 3 (2003). Pravidelne sa umiesťuje na predných pozíciách zoznamov najkrajších žien, ktoré sú vyhlasované rôznymi časopismi a agentúrami. V decembri 2004, len päť mesiacov po pôrode, pózovala pre časopis "Playboy".
Nannorrhops

Nannorrhops ritchiana je jediný zástupca rodu Nannorrhops z čeľade arekovité. Rastie v juhovýchodnej Ázii, od Arabského polostrova cez Irán a Afganistan až do Pakistanu a severozápadnej Indie (štát Kašmír). Vyskytuje sa až do nadmorskej výšky 1600 m. Patrí medzi najmrazuvzdornejšie palmy (až do -23 °C).
Obchodná akadémia (Martin, Bernolákova 2)

Obchodná akadémia Martin je stredná škola, ktorá sídli v Martine.
Súčasťou školy je jazyková škola. Zriaďovateľom školy je Žilinský samosprávny kraj.
História.
História obchodnej akadémie sa datuje od roku 1885. Škola od svojho založenia vychovávala odborníkov na priemysel, obchod a financie. Je prvou strednou školou obchodného charakteru na slovenskom území. Počas svojho vývoja prešla viacerými zmenami a niesla niekoľko rôzných názvov. 
Od roku 1990 je súčasťou obchodnej akadémie štátna jazyková škola, ktorá má šesť ročníkov a je ukončená všeobecnou štátnou skúškou. 
Externé odkazy.
Oficiálna stránka
Stredná zdravotnícka škola milosrdného Samaritána

Stredná zdravotnícka škola milosrdného Samaritána vo Svidníku vznikla v roku 1991. Zriaďovateľom školy je Rímskokatolícka cirkev, Arcibiskupstvo Košice.
Škola pripravuje kvalifikovaných zdravotníckych pracovníkov v študijných odboroch:
Clodovil Hernandes

Clodovil Hernandes (* 17. jún 1937, São Paulo, Brazília – † 17. marec 2009, Brasília) bol brazílsky módny návrhár, moderátor a politik.
Módnemu návrhárstvu sa venoval v 60. a 70. rokoch, následne bol pozvaný k práci v televízii ako moderátor, kde moderoval mnoho programov na niekoľko staniciach. Bol prvým brazílskym kongresmanom, ktorý sa otvorene priznal, že je gay.
Mário Bližňák

 
 
Mário Bližňák (* 6. marec 1987, Trenčín) je bývalý slovenský hokejový útočník.
Klubový hokej.
S hokejom začínal v Dubnici, kde si prvýkrát zahral aj medzi seniormi. V roku 2005 ho draftoval klub Vancouver Canucks v 7. kole ako 205. v poradí. Po sezóne odišiel do zámoria, kde hrával tri sezóny vo WHL v klube Vancouver Giants, s ktorým v roku 2007 vyhral Memorial Cup. V sezóne 2008/2009 hral za klub Manitoba Moose, kde v 64 zápasoch 7 gólov a 16 bodov, čím sa zaradil na druhé miesto medzi nováčikmi. S klubom sa dostal do finále Calder Cupu, kde však prehral s klubom Hershey Bears. Prvý duel v NHL odohral 30. októbra 2009, keď s číslom 62 nastúpil v zápase proti Anaheimu. 11. novembra 2010 v zápase v Ottawe strelil svoj premiérový gól v NHL, ktorý bol zároveň aj jeho prvým bodom v tejto súťaži. Sezónu 2011/2012 odohral v klube HC Sparta Praha. Po skončení sezóny podpísal dvojročnú zmluvu so Slovanom Bratislava.
31. októbra 2019 ukončil v dôsledku zranenia svoju aktívnu hráčsku kariéru.
Reprezentácia.
Zúčastnil sa Majstrovstiev sveta juniorov do 18 rokov a to v roku 2005 a Majstrovstiev sveta juniorov do 20 rokov v roku 2007. Bol tiež súčasťou kádra na Majstrovstvách sveta v roku 2012.
Gymnázium Antona Bernoláka (Námestovo, Mieru 307/23)

Gymnázium Antona Bernoláka je gymnázium v Námestove so štvorročným a osemročným štúdiom (zameraným na cudzie jazyky) s alternatívnym učebným plánom. Na gymnáziu je Štátna jazyková škola. Od začiatku šk. roka 2018/2019 sa na ňom otvorilo Bilingválne Gymnázium zamerané na Ruský Jazyk.
Vznik a vývoj školy.
História námestovského školstva siaha až do 17. storočia, no ešte v druhej polovici 20. storočia chýbala v tomto regióne stredná škola. Chýbala o to viac, že Námestovo sa stáva práve v tomto období skutočným politicko-správnym, hospodárskym a kultúrnym centrom Hornej Oravy. Snahy o založenie strednej školy — gymnázia siahajú do dvadsiatych rokov 20. storočia, avšak reálnu podobu nadobúdajú až začiatkom 50-tych rokov, kedy rada Okresného národného výboru v Námestove v roku 1952 podala návrh na zriadenie pedagogického gymnázia a Povereníctvo školstva v Bratislave s platnosťou od 1. 9.1953 návrh založenia školy schválilo. Napriek týmto skutočnostiam do platnosti vstupuje iný variant vytvorenia strednej školy, vyplývajúci zo zákona o úprave jednotného školstva. Na jeho základe aj v Námestove dochádza najskôr k zjednoteniu bývalej ľudovej a meštianskej školy na osemročnú strednú školu a ďalšou školskou reformou vymedzenou zákonom č 35/53 sa zriaďuje jedenásťročná stredná škola prostredníctvom výberových tried v 9. -11. ročníku. Skutočná realizácia tejto reformy a jej presadenie si vyžiadala nemalé úsilie miestnych funkcionárov, za ktorých je potrebné spomenúť aspoň Fridricha Heseka, vtedajšieho riaditeľa osemročnej školy. Jedenásťročná stredná škola (JSŠ) bola zriadená Krajským národným výborom v Žiline v auguste 1953 s platnosťou od 1.9.1953. Preto tento dátum považujeme za dátum vzniku všeobecnovzdelávacej strednej školy, dnešného gymnázia.
Školská budova, v ktorej sa dnešné gymnázium nachádza, bola postavená v rokoch 1935 — 1937. Vyučovať sa v nej začalo začiatkom januára 1938 v triedach ľudovej a meštianskej školy. Po vzniku JSS sa v nej vyučovali triedy všetkých troch stupňov. Súčasťou školy sa od roku 1953 stal aj žiacky domov (ZD), ktorého miestnosti sa nachádzali najskôr v provizórnych priestoroch mesta a v triedach školskej budovy, neskôr v novopostavenom drevenom baraku pri školskej budove. ZD riešil prostredníctvom ubytovania problémy dochádzajúcich žiakov z väčších vzdialeností, pretože v tom období boli spoje značne obmedzené. Funkciu riaditeľa i vychovávateľov vykonávali pedagógovia školy na čiastočný úväzok (Mazúr, Hleba, Radzo, Urbanova, Jagelka). Aj budova a školské priestory majú svoju osobitnú históriu. Prvou vážnou udalosťou bolo jej veľké poškodenie pri prechode frontu na sklonku druhej svetovej vojny. Rekonštrukcia nebola poslednou, pretože vplyvom nárastu žiakov a tried sa uskutočnili ďalšie tri prístavby školy (1985, 1989, 1993) a rôzne stavebné úpravy.
Projekty.
Na škole sú každý rok realizované rôzne projekty. Momentálne je zapojená v nasledujúcich:
Pet Sounds

Pet Sounds je jedenásty štúdiový album americkej rockovej kapely The Beach Boys. Album vydalo hudobné vydavateľstvo Capitol Records 16. mája 1966. Tento projekt je považovaný za jeden z najvýznamnejších, ktoré boli realizované v západnej populárnej hudbe. Dostal sa na prvé miesta hodnotení kritík a zoznamov najlepších albumov všetkých čias, napríklad v časopisoch ako sú "New Musical Express", "The Times" and "Mojo" Magazine. V roku 2003 ho časopis "Rolling Stone" hodnotil ako druhý v zozname 500 najlepších albumov všetkých čias. Podľa hodnotenia hudobných žurnalistov na serveri "Acclaimedmusic.net" je tento album najuznávanejším.
Album "Pet Sounds" vznikol niekoľko mesiacov po tom ako sa kapela Beach Boys rozhodla, že sa po zdravotných problémoch jej člen Brian Wilson nebude zúčastňovať koncertných turné a začne sa venovať komponovaniu a nahrávaniu skladieb. Počas práce na nahrávkach Wilson spojil vrstvené vokálne harmónie s bežnými klávesovými nástrojmi, gitarami a rôznymi v tomto období nekonvenčnými zvukmi od zvukov bicyklových zvoncov, rôznych generovaných šumov, čembala, fláut, elektrického theremínu, píšťaliek na psa.
Zoznam skladieb.
Autormi skladieb sú Brian Wilson a Tony Asher, okrem uvedených výnimiek.
Družstevní práce

Družstevní práce (DP) bola kultúrno-spoločenská organizácia, ktorá pôsobila v 20.–40. rokoch 20. storočia v Česko-Slovensku. Bola založená ako nakladateľstvo v roku 1922 a sústredila sa na uplatnenie umenia a moderného dizajnu pri predmetoch masovej spotreby pre najširšie vrstvy obyvateľstva. Tieto zo začiatku teoretické snahy v roku 1927 vyústili do založenia obchodnej firmy Krásná jizba, ktorá predávala predmety spĺňajúce náročné požiadavky na funkčnosť a dizajn. DP svojou produkciou publikácií a ďalších tlačovín (napr. Magazín Družstevní práce), bytových doplnkov a predmetov každodennej potreby zo skla, porcelánu, kovu a textilu sa usilovala o masové šírenie nového životného štýlu. 
Vizuálny štýl DP bol dielom dizajnéra Ladislava Sutnara a fotografa Josefa Sudka. Do okruhu "Družstevní práce" patrili o. i. tiež Emanuel Frinta, Antonín Pelc, Jaroslav Šváb, Adolf Hoffmeister, Bohumil Južnič, Antonín Kybal či Toyen.
Albert Renger-Patzsch

Albert Renger-Patzsch (* 22. jún 1897, Würzburg – † 27. august 1966, Wamel) bol významný nemecký fotograf. Radí sa do svetovej medzivojnovej avantgardy ako zástupca nemeckej Novej vecnosti (Neue Sachlichkeit) spoločne s umelcami ako boli Karl Blossfeldt, Walter Peterhans, Helmar Lerski a August Sander. Táto skupina predstavovala nový smer, ktorým sa vydala fotografia v Európe - tzv. "nemanipulovaná fotografia". Bol tvorcom programu fotografie Novej vecnosti. Inšpiroval okrem iného tiež Josefa Sudka, ktorý pod jeho vplyvom urobil svoje prírodné snímky z roku 1935 ako "Spadlý list, Jarní listy, Ranní rosa" a "Ostružiny".
Život.
Regnerem-Patzsch sa narodil vo Würzburgu a fotografovať začal ako dvanásťročný. Po vojenskej službe v prvej svetovej vojne vyštudoval chémiu na Drážďanskej Technickej Univerzite. Na začiatku dvadsiatych rokov pôsobil ako fotožurnalista pre "Chicago Tribune" neskôr sa stal nezávislým a v roku 1925 vydáva knihu "The choir stalls of Cappenberg". Svoju prvú výstavu mal v roku 1927. Druhá kniha "The World is Beautiful" (Svet je krásny) nasledovala o rok neskôr. Táto jeho najznámejšia kniha je kolekciou stovky fotografií, v ktorej sú rôzne prírodné formy, priemyslové objekty a výrobky prezentované s čistotou a brilantnosťou technickej ilustrácie. Jednotlivé predmety sú prevažne vytrhnuté z kontextu a zobrazované vo svojej jednoduchosti a tesnom oreze. Snímky fascinujú diváka svoju jednoduchosťou a prehľadnosťou.
Počas tridsiatych rokov Regner-Patzsch fotografoval pre priemysel a reklamu. Jeho archívy však boli zničené cez druhú svetovú vojnu. V roku 1944 sa presťahoval do Wamel Dorfu, kde strávil zvyšok svojho života.
Láhaur

Láhaur je hlavné mesto provincie Pandžáb v Pakistane. V roku 2009 bol s počtom 10 000 000 obyvateľov 27. najväčším mestom sveta a po Karáčí 2. najväčším mestom v krajine. Rozloha mesta je viac ako . Priemerná nadmorská výška je 
Dejiny.
Podľa legendy je vznik mesta spojený s Alexandrom Macedónskym a jeho koňom Bukefalom, podľa ktorej v bitke pri Hydaspese kôň svojho pána zachránil a aj keď bol sám zranený, odniesol Alexandra až do stanu. Tam Bukefalos padol mŕtvy na zem. Alexander mu usporiadal pohreb, vybudoval hrobku a vedľa nej položil základný kameň novej osady, nazvanej Alexandria Bucefalis - dnešného Láhauru.
Najstaršie zmienky v historických prameňoch pochádzajú zo 7. storočia. V roku 1398 mesto vyplienil Timúr Chromý, ale v 16. storočí bolo obnovené. Vtedy nastal čas jeho najväčšej slávy, keď boli v priebehu dvoch storočí vybudované najslávnejšie pamiatky mesta, vrátane Šalimarových záhrad.
Pamiatky.
Medzi najslávnejšie pamiatky mesta patria Šalimarove záhrady, ktoré sú príkladom výnimočnej mughalskej stavby. Od roku 1981 sú zaradené aj na zoznam svetového dedičstva UNESCO. Založená bola v roku 1641 a tvorili ju tri obdĺžnikové terasy, na ktorých boli vodné plochy, kaskády a viac ako 400 fontán. Inými významnými pamiatkami sú cisársky palác, niekdajšie sídlo mughalských vládcov, alebo mešita Badšahi, na ktorej nádvorí sa môže modliť naraz až 60 tisíc moslimov.
Doprava.
V roku 2003 sa rozhodlo mesto pre narastajúcu dopravu vybudovať nové letisko, "Letisko Allamu Iqbala" a nazvalo ho po národnom pakistanskom básnikovi Allamovi Muhammadovi Iqbalovi, a je to jedna zo základní vlajkovej národnej leteckej spoločnosti, Pakistan International Airlines.
Západoslovenský kraj

Západoslovenský kraj bol kraj na Slovensku od 11. apríla 1960 do 18. decembra 1990 (okrem 1.7.1969 - dec. 1970). Rozkladal sa na západe a juhozápade Slovenska.
Hlavným mestom (sídlom úradov) kraja bola Bratislava, ktorá však od 22. marca 1968 (vyhlásenie Bratislavy za samostatnú územnú jednotku Hlavné mesto Slovenska resp. po federalizácii Česko-Slovenska Hlavné mesto SSR) do územia Západoslovenského kraja nepatrila a tvorila samostatnú územnú jednotku na úrovni kraja.
1. júla 1969 bola činnosť krajov na Slovensku krátkodobo pozastavená, znovu obnovená bola od 28. decembra 1970. Krajské orgány mali naďalej sídlo v Bratislave.
Územie Západoslovenského kraja sa rozprestieralo od hraníc s Rakúskom na Záhorí až po svahy Inovca a Tribeča na východe. Najvýznamnejšími riekami kraja boli Dunaj, Nitra a dolné toky Moravy, Váhu a Hronu. Najväčším mestom kraja bola Nitra, nasledovala Trnava a Trenčín. Najvyšším bodom územia bol vrch Inovec (1 042 m) v Považskom Inovci.
Kraj mal v roku 1978 rozlohu 14 491 km² a 1 660 030 obyvateľov. Priemerná hustota zaľudnenia kraja bola 115 obyvateľov/1 km².
Kraje boli na Slovensku zrušené s účinnosťou od 19. decembra 1990. Po vzniku samostatného Slovenska v roku 1993 sa začalo pracovať na novom administratívnom usporiadaní štátu. Od 1. júla 1996 vzniklo na Slovensku 8 nových krajov. Na území bývalého Západoslovenského kraja vznikol Bratislavský kraj, Trnavský kraj, Trenčiansky kraj a Nitriansky kraj. Došlo aj k výrazným územným zmenám v štruktúre okresov. Mnoho miest sa po novom stalo sídlami okresov.
Revolver (album)

Revolver je siedmym štúdiovým albumom britskej rockovej skupiny The Beatles, ktorý vydalo hudobné vydavateľstvo Parlophone 5. augusta 1966. Je považovaný za jedno z najvýznamnejších diel skupiny The Beatles ako aj histórie populárnej hudby. Nachádza sa na treťom miestne zoznamu 500 najlepších albumov všetkých čias, ktorý v roku 2003 zverejnil časopis "Rolling Stone" (na prvom mieste tohto zoznamu je ďalší album The Beatles s názvom "Sgt. Pepper’s Lonely Hearts Club Band"). Na treťom mieste sa "Revolver" nachádza aj v zozname "hudobných albumov milénia", ktorý zverejnila stanica BBC, čitatelia časopisu "Q" ho v roku 2000 dali na 1. a v roku 2006 na 4. pozíciu svojho zoznamu stovky najlepších britských albumov všetkých čias, televízny kanál VH1 ho v roku 2001 dal na vrchol zoznamu najlepších albumov všetkých čias. Album je na vrcholoch rebríčkov časopisov "Guitar World", ako aj "Time".
V porovnaní s predchádzajúcim skôr folk rockovým albumom "Rubber Soul" je album "Revolver" viacej založený na spájaní zvuku elektrických gitár a experimentálnej tvorby s pomocou orientálnych (hlavne indických) hudobných nástrojov. 
Zoznam skladieb.
Autormi skladieb je (okrem uvedených výnimiek) dvojica Lennon/McCartney.
Stredná odborná škola lesnícka Jozefa Dekreta Matejovie

Stredná odborná škola lesnícka J. D. Matejovie Liptovský Hrádok sídli na Hradnej ulici 534 v Liptovskom Hrádku.
História.
Škola vznikla už v 18. storočí a neskoršie malo lesníctvo remeselnícko-priemyselný charakter. Z iniciatívy Františka Wisnera z Morgensternu 1796 vzniká Lesnícka škola v Liptovskom Hrádku. Bola to prvá lesnícka škola v Uhorsku a zároveň jedna z najstarších v Európe. V roku 1802 povýšili Wisnerove učilište na hlavnú školu, jej nový názov bol "Kráľovská komorská lesná a hlavná národná škola" v Liptovskom Hrádku.
Veľká osobnosť slovenského lesníctva.
Jozef Dekret Matejovie (narodil sa 12. 7. 1774 v Dobroči pri Čiernom Balogu, zomrel 18. 1. 1841, pochovaný je v Banskej Bystrici) – bol zakladateľom nového perspektívneho lesníctva. Pôsobil v Brezne vo funkcii lesného pojazdného (1808 – 1814) a potom v Banskej Bystrici vo funkcii komorského lesmajstra (1814 – 1837). Významnou mierou prispel k zveľadeniu lesov na Hornom Pohroní, ktoré boli zdevastované dlhoročným exploatovaním pre potreby baníctva a hutníctva. Medzi novátorské metódy, ktoré uplatňoval, patrili také činností ako umelé zalesňovanie, pestovanie nového lesa, efektívnejšia ťažba, zdokonaľovanie evidencie vyťaženého dreva, ochrana vysadených stromov, sociálna starostlivosť o lesníkov). Jeho reformy sa stali vzorom pre efektívne obhospodarovanie lesov v celom Uhorsku.
Pamätnica lesníckej školy v Liptovskom Hrádku.
Publikácia bola vydaná pri príležitosti osláv 200. výročia založenia lesníckej školy v Liptovskom Hrádku, ktoré sa uskutočnili v dňoch 3. – 5. októbra 1996.
Almanach 210 rokov lesníckej školy v Liptovskom Hrádku.
Táto publikácia bola vydaná v roku 2006 pri príležitosti osláv 210 výročia založenia lesníckej školy v Liptovskom Hrádku, ktorá sa uskutočnili 23. novembra 2006. Publikácia je voľným pokračovaním „Pamätnice lesníckej školy v Liptovskom Hrádku“. Zachytáva dianie a zmeny v Strednej lesníckej škole Jozefa Dekreta Matejovie v období od roku 1996 po rok 2006.
Východoslovenský kraj

Východoslovenský kraj bol kraj na Slovensku od 11. apríla 1960 do 18. decembra 1990 (okrem 1.7.1969 - dec. 1970).
Rozkladal sa v najvýchodnejšej časti Česko-Slovenska, na východe Slovenska. Na severe susedil s Poľskom, na juhu s Maďarskom, na západe so Stredoslovenským krajom a na východe s vtedajším Sovietskym zväzom (dnes Zakarpatská oblasť Ukrajiny). Krajským mestom boli Košice so 190-tisíc obyvateľmi v roku 1978. Druhým najväčším mestom bol Prešov (70-tisíc), na treťom mieste boli vtedy rovnako ľudnaté okresné mestá Poprad a Spišská Nová Ves (30-tisíc).
V rokoch 1960-1968 kraj tvorilo 9 okresov. V roku 1968 boli vyhlásené nové okresy Stará Ľubovňa, Svidník a Vranov nad Topľou. 1. júla 1969 bola činnosť krajov na Slovensku krátkodobo pozastavená, obnovená bola od 28. decembra 1970. V roku 1971 bolo mesto Košice uznané ako samostatný okres Košice-mesto.
Na území Východoslovenského kraja v pohorí Vysoké Tatry dosahoval povrch Česko-Slovenska najvyšších nadmorských výšok - najvyšší vrchol kraja, Tatier, celého Česko-Slovenska a celých Karpát - Gerlachovský štít má nadmorskú výšku 2 655 m. Práve Vysoké Tatry tvoria prirodzenú severozápadnú hranicu kraja s Poľskom. Severnú hranicu ďalej tvorí podstatne nižšie pohorie - Spišská Magura a veľmi rozsiahle Nízke Beskydy siahajúce od severozápadu kraja až k severovýchodu. Nad mestom Humenné sa dvíha pohorie Vihorlat, v strednej časti dominujú Slanské vrchy. Veľké plochy v juhovýchodnej časti kraje na hraniciach s Maďarskom a Ukrajinou zaberá Východoslovenská nížina. V juhozápadnej oblasti kraja sa nachádza Slovenské rudohorie, a Slovenský kras, v západnej Slovenský raj. Kraj leží na rozvodí Baltského a Čierneho mora. Rieka Poprad odteká do Visly a ďalej do Baltského mora. Rieka Hornád pramení na okraji Slovenského raja, preteká Košicami a odvádza svoje vody postupne do Tisy, Dunaja a Čierneho mora. Z oblasti Bardejova priteká rieka Topľa, od Svidníku rieka Ondava. Zlievajú sa pri Vranove a pokračujú ďalej ako Ondava až k sútoku s Latoricou na Zemplíne, odkiaľ pokračuje ďalej pod názvom Bodrog do Tisy. Rieka Laborec priteká zo severovýchodnej časti kraja od Medzilaboriec. Preteká Humenným a neďaleko Kráľovského Chlmca sa vlieva do Latorice. V juhovýchodnom cípe kraja pri Čiernej nad Tisou tvorí hranicu Slovenska rieka Tisa, prítok Dunaja.
Kraj mal v roku 1978 rozlohu 16 179 km² a 1 356 066 obyvateľov. Priemerná hustota zaľudnenia kraja bola 84 obyvateľov/1 km².
Kraje boli na Slovensku zrušené s účinnosťou od 19. decembra 1990. Po vzniku samostatného Slovenska v roku 1993 sa začalo pracovať na novom administratívnom usporiadaní štátu. Od 1. júla 1996 vzniklo na Slovensku 8 nových krajov. Na území bývalého Východoslovenského kraja vznikol Košický kraj a Prešovský kraj. Časť bývalého okresu Rožňava (dnešný okres Revúca) pripadla Banskobystrickému kraju. Došlo aj k výrazným územným zmenám v štruktúre okresov. Mnohé mestá sa po novom stali ich sídlami.
Seth (prvé meno)

Seth je mužské krstné meno. V hebrejčine znamená "menovaný, umiestnený". Vo Starom zákonu to bol tretí syn Adama a Evy – predok celého národa. Seth je tiež grécka podoba Egyptského boha Sutecha znamenajúca "stĺp". Seth bol zlý boh chaosu a púšte, otrok Usirov.
Highway 61 Revisited

Highway 61 Revisited je šiesty štúdiový album amerického speváka a skladateľa Boba Dylana, ktorý v auguste 1965 vydalo hudobné vydavateľstvo Columbia Records. Po svojom vydaní album dosiahol tretie miesto v rebríčku amerického Billboardu a štvrtú pozíciu v rebríčkoch Spojeného kráľovstva. V roku 2003 sa album dostal na 4. miesto zoznamu 500 najlepších albumov všetkých čias, ktorý zverejnil časopis "Rolling Stone".
Medzi významné diela pre históriu populárnej hudby patrí skladba „Like a Rolling Stone“, ktorá sa v rebríčku amerických popových singlov dostala na 2. miesto a v britských rebríčkoch dosiahla 4. pozíciu. V roku 2004 sa táto pieseň dostala na prvé miesto zoznamu 500 najlepších skladieb všetkých čias, ktorý zverejnil časopis "Rolling Stone". Do tohto zoznamu sa dostali aj ďalšie dve skladby, ktoré boli vydané na tomto albume: „Desolation Row“ (#185) a titulná pieseň „Highway 61 Revisited“ (#364).
Zoznam skladieb.
Autorom všetkých piesní je Bob Dylan.
Green River

Green River môže byť:
Spolok výtvarných umelcov Mánes

Spolok výtvarných umelcov Mánes – SVU Mánes, Mánes – bol založený v roku 1887, jeho účelom bolo diskutovať a prednášať o umení, ako českom tak európskom, vydávať časopis „Volné směry“ (od 1897), umelecké publikácie a poriadať výstavy.
História.
Spolok sa pomenoval po maliarovi Josefovi Mánesovi. Prvým predsedom bol zvolený Mikoláš Aleš, redaktorom sa stal Luděk Marold.
Prvou výstavou bola v roku 1896 súborná výstava Mikoláša Alša v Topičovom salóne.
Otvorenie kultúrneho obzoru, cesty umelcov do zahraničia, správy o nich a výstavy priniesli podnety českému umeniu – ako napríklad secesiu, impresionizmus, kubizmus.
V lete roku 1902 poriadal Mánes výstavu sôch Augusta Rodina, výstavu ruského umenia v roku 1904, v roku 1905 výstavu malieb Edvarda Muncha, francúzskych impresionistov v roku 1907, vedľa výstav nemeckého, poľského, chorvátskeho, dánskeho, anglického umenia.
SVU Mánes vydával edíciu "Zlatoroh" - zbierka ilustrovaných monografií, ktorú viedol Max Švabinský:
Po februárovom prevrate v roku 1948 bol SVU Mánes šikanovaný a nakoniec v roku 1956 násilne rozpustený, na jeho miesto funkcionári komunistického režimu dosadili Český fond výtvarných umení. Vtedy síce už v Sovietskom zväze, ktorý určoval dianie vo svojich satelitoch, prebiehala krátká doba uvoľnenia, tá ale do socialistického Česko-Slovenska dorazila s meškaním až začiatkom 60. rokov.
Budova spolku Mánes.
Šítkovský mlyn v Prahe je doložený od 12. storočia, rozšírený v roku 1495 o vodáreň a Šítkovskú vodárenskú vežu. Nasledujúce prestavby rešpektovali vodárenskú vežu s barokovou strechou. Vodáreň zásobovala štyri mestské fontány.
V rokoch 1928 – 1930 na tomto mieste vystaval spolok Mánes funkcionalistický komplex reštaurácie, klubovne a výstavnej siene, navrhnutý Otakarom Novotným.
Green River (album)

Green River je tretí štúdiový album americkej skupiny Creedence Clearwater Revival, ktorý v roku 1969 vydalo hudobné vydavateľstvo Fantasy Records. V roku 2003 sa tento album umiestnil na 96. mieste v zozname The 500 Greatest Albums of All Time, ktorý zverejnil časopis "Rolling Stone".
Zoznam skladieb.
Strana B.
Poznámka:
Stredná zdravotnícka škola (Trenčín, J. Veľkomoravská 14)

Stredná zdravotnícka škola v Trenčíne (SZŠ Trenčín) je stredná odborná škola, ktorá sídli na ulici Veľkomoravskej 14 v Trenčíne. Jej poslaním je vzdelávanie a výchova stredných zdravotníckych pracovníkov pre všetky typy štátnych i neštátnych zdravotníckych zariadení.
História.
Stredná zdravotnícka škola v Trenčíne je škola s viac ako 60 – ročnou tradíciou. Jej vznik je spojený s dátumom 1. september 1947, keď Povereníctvo zdravotníctva v Bratislave založilo dvojročnú ošetrovateľskú školu pod názvom „Zdravotná škola Dcér kresťanskej lásky v Trenčíne“. Odvtedy škola prešla rôznymi zmenami – boli tu aktivované rôzne študijné odbory diktované potrebami samotnej praxe. 
Súčasnosť.
Stredná zdravotnícka škola v Trenčíne je rozpočtovou organizáciou na základe zriaďovacej listiny vydanej Ministerstvom zdravotníctva SR dňa 18. decembra 1991. Od 1. júla 2002 vykonáva zriaďovateľskú funkciu Trenčiansky samosprávny kraj.
Stredná zdravotnícka škola:
Študijné odbory.
Na škole je možné študovať v odboroch:
Sirôtka

Sirôtka môže byť:
Meat Loaf

Meat Loaf (vlastným menom Michael Lee Aday, pôvodným menom Marvin Lee Aday; * 27. september 1947, Dallas, Texas, USA† 20. január 2022, Austin) bol americký rockový hudobník a herec. Za jeho najvýznamnejšie albumy je považovaná trilógia s názvami "Bat Out of Hell", ' a '. Z albumu "Bat out of Hell" sa predalo viac ako 40 miliónov kópií, a nachádza sa v prvej desiatke zoznamu najpredávanejších hudobných albumov sveta. Tento album je na 343. pozícii zoznamu 500 najlepších albumov všetkých čias, ktorý v roku 2003 zverejnil časopis "Rolling Stone". Meno Meat Loaf sa nachádza na popredných pozíciách zoznamu najpredávanejších hudobných umelcov sveta.
Bol držiteľom ceny Grammy pre najlepšieho rockového sólového speváka, no objavil sa aj vo viac ako 50 filmoch, či televíznych show, kde niekedy prezentoval seba, alebo postavy, ktoré vystupovali podobne ako on. Jeho najvýznamnejšími postavami boli Eddie a Dr. Scott v "The Rocky Horror Show", Eddie v "The Rocky Horror Picture Show", Robert „Bob“ Paulson vo filme "Klub bitkárov" a nezabudnuteľná postava vyhadzovača Tinyho vo filme "Wayneov svet", či vodiča Spice Busu v polodokumente "Spice World" a v iných.
Zomrel v noci z 20. na 21. januára 2022 vo veku 74 rokov. Príčina smrti zatiaľ nie je známa.
Justičný palác (Bordeaux)

Justičný palác () je budova Najvyššieho súdu v Bordeaux (), ktorá bola postavená v rokoch 1839 až 1846 architektom Joseph-Adolphe Thiacom. Od roku 1979 je chránenou budovou (monument historique). K budove v rokoch 1992-1998 pribudla prístavba, ktorej autorom bola architektonická kancelária Richard Rogers Partnership. Prístavba reprezentuje modernú architektúru mesta Bordeaux a stala sa miestom návštevy turistov.
Prístavba.
Architektonická kacelária Richarda Rogersa vyhrala zakázku na projekt prístavby budovy súdneho dvora v Bordeaux v roku 1992. Jednou z podmienok zadávateľa bolo vytvoriť koncept, ktorý svojou otvorenosťou a prístupom k verejnosti bude demonštrovať transparentnosť francúzskeho súdnictva a zmení pohľad na túto inštitúciu, ale zároveň striktne oddelí prevádzku administratívnej budovy sudcov a verejných priestorov. Kľúčová bola taktiež integrácia budovy do prostredia historickej časti mesta. Lord Richard Rogers bol veľmi dlho vnímaný ako zástanca high-tech materiálov ako sklo, hliník a oceľ. Drevenou konštrukciou a obložením súdnych sál prelomil túto bariéru a demonštroval ekologický prístup high-tech riešení v architektúre konca 20. storočia. 
Dizajn.
Verejný vstup do budovy je cez schodisko umiestnené v rohu, ktoré preklenutím vodnej plochy sprístupňuje jadro budovy, tzv. „Salle des Pas Perdus“. V tejto vstupnej hale prebiehajú stretnutia právnikov, klientov a verejnosti. Sedem súdnych sál, obložených cédrovým drevom vyrastá na stĺpoch s travertínovou pätkou. Chránené sú sklenenou membránou a medenou zvlnenou strechou. S kanceláriami sú prepojené mostíkmi ponad átrium. Toto riešenie zabezpečuje nerušené cesty pre verejnosť aj úradníkov. Materialitou a formou budova veľmi dobre zapadá do citlivého prostredia v ktorom je ummiestnená. Tvarmi súdnych siení reflektuje nielen stredovekú architektúru v jej tesnej blízkosti ale aj vinohradnícku tradíciu regiónu.
Objemy sál sú tienené strechou a systémom slnolamov na západnej fasáde regulujúcim tepelné zisky. Tvar fľaše umožňuje prístup denného svetla cez strešné svetlíky, vytvára komínový efekt pre prirodzenú ventiláciu priestorov a má vynikajúce akustické vlastnosti. Sály obklopuje sklený box so systémom slnolamov a ventiláciou v streche, ktorý im takto vytvára chránenú atmosféru a optimalizuje tepelnú bilanciu budovy v zimnom aj letnom období. Aj kombinácia rôznych materiálov ako preglejka, drevo a hliník spolu s tvarom znížili energetickú náročnosť budovy.
Slovenské telekomunikácie extraliga 2002/2003

Slovenské telekomunikácie extraliga 2002/2003 bola desiatou sezónou hokejovej extraligy. Víťazom sa stalo družstvo HC Slovan Bratislava, ktoré porazilo vo finále družstvo HC Košice 4:0 na zápasy v sérii hranej na 4. víťazné zápasy. Vypadlo družstvo HK Spišská Nová Ves, ktorú nahradilo v nasledujúcej sezóne družstvo HKM Nitra
Cirkevná spojená škola (Poprad, Dlhé hony 3522/2)

Spojená škola sv. Jána Pavla II. (do 1. septembra 2018 "Cirkevná spojená škola") je cirkevná škola na ulici Dlhé hony v Poprade na Slovensku. Zriaďovateľom školy je Rímskokatolícka cirkev Biskupstvo Spišské Podhradie
Vznik školy.
Cirkevná spojená škola v Poprade vznikla v roku 2004 zlúčením troch organizačných zložiek:
Od 1. septembra 2018 škola zmenila meno na Spojená škola sv. Jána Pavla II. s tromi zložkami: